
הוריות ז ע"ב



טקסט הדף מנוקד



אָמַר רַב פָּפָּא כְּגוֹן שֶׁהָיוּ מוּפְלִין שְׁנֵיהֶן


סָבַר אַבָּיֵי לְמֵימַר חָטָא בִּפְנֵי עַצְמוֹ וְעָשָׂה בִּפְנֵי עַצְמוֹ הֵיכִי דָּמֵי דְּיָתְבִי בִּשְׁנֵי מְקוֹמוֹת וְקָא מוֹרוּ בִּתְרֵי אִיסּוּרֵי אֲמַר לֵיהּ רָבָא אַטּוּ שְׁנֵי מְקוֹמוֹת גּוֹרְמִין אֶלָּא אֲפִילּוּ יָתְבִי בְּחַד מָקוֹם וְכֵיוָן דְּקָא מוֹרוּ בִּתְרֵי אִיסּוּרֵי חָטָא בִּפְנֵי עַצְמוֹ הוּא


פְּשִׁיטָא הוּא בְּחֵלֶב וְהֵן בַּעֲבוֹדָה זָרָה חָטָא בִּפְנֵי עַצְמוֹ הוּא דְּהָא חֲלוּקִין בְּטַעְמַיְיהוּ וַחֲלוּקִין בְּקׇרְבָּנוֹת דְּהוּא בְּפַר וְהֵן בְּפַר וְשָׂעִיר דְּהָא קָא מַיְיתוּ הָנֵי שָׂעִיר וְהוּא לָא מַיְיתֵי וְכׇל שֶׁכֵּן הוּא בַּעֲבוֹדָה זָרָה וְהֵן בְּחֵלֶב דַּחֲלוּקִין בְּקׇרְבְּנוֹתֵיהֶן [לִגְמָרֵי] דְּהוּא שְׂעִירָה וְאִינְהוּ פַּר


אֶלָּא הוּא בְּחֵלֶב הַמְכַסֶּה אֶת הַקֶּרֶב וְהֵן בְּחֵלֶב שֶׁעַל הַדַּקִּין מַהוּ מִי אָמְרִינַן אַף עַל גַּב דְּקׇרְבָּנָן שָׁוֶה כֵּיוָן דְּמִתְּרֵי קְרָאֵי קָאָתוּ הָא פְּלִיגִין בְּטַעְמַיְיהוּ אוֹ דִלְמָא שֵׁם חֵלֶב אֶחָד הוּא


אִם תִּמְצָא לוֹמַר שֵׁם חֵלֶב אֶחָד הוּא הוּא בְּחֵלֶב וְהֵן בְּדָם מַהוּ מִי אָמְרִינַן בְּטַעְמַיְיהוּ הָא פְּלִיגִין אוֹ דִלְמָא כֵּיוָן דְּשָׁוִין בְּקׇרְבָּן בָּתַר קׇרְבָּן אָזְלִינַן תֵּיקוּ


שֶׁאֵין בֵּית דִּין חַיָּיבִין עַד שֶׁיּוֹרוּ לְבַטֵּל מִקְצָת וּלְקַיֵּים מִקְצָת וְכוּ' מְנָלַן דְּעַד שֶׁיּוֹרוּ לְבַטֵּל מִקְצָת וּלְקַיֵּים מִקְצָת כִּדְאָמְרִינַן בְּאִידַּךְ פִּירְקִין וְנֶעֱלַם דָּבָר דָּבָר וְלֹא כׇּל הַגּוּף


וְכֵן הַמָּשִׁיחַ מְנָלַן דִּכְתִיב לְאַשְׁמַת הָעָם הֲרֵי מָשִׁיחַ כְּצִבּוּר


וְלֹא בַּעֲבוֹדָה זָרָה כּוּ' מְנָלַן דְּתָנוּ רַבָּנַן לְפִי שֶׁיָּצְאָה עֲבוֹדָה זָרָה לָדוּן בְּעַצְמָהּ יָכוֹל יְהוּ חַיָּיבִין עַל עֲקִירַת מִצְוָה כּוּלָּהּ


נֶאֱמַר כָּאן מֵעֵינֵי וְנֶאֱמַר לְהַלָּן מֵעֵינֵי מָה לְהַלָּן בְּבֵית דִּין אַף כָּאן נָמֵי בְּבֵית דִּין וּמָה לְהַלָּן דָּבָר וְלֹא כׇּל הַגּוּף אַף כָּאן נָמֵי דָּבָר וְלֹא כׇּל הַגּוּף


מַתְנִי' אֵין חַיָּיבִין אֶלָּא עַל הֶעְלֵם דָּבָר עִם שִׁגְגַת הַמַּעֲשֶׂה וְכֵן הַמָּשִׁיחַ וְלֹא בַּעֲבוֹדָה זָרָה אֵין חַיָּיבִין אֶלָּא עַל הֶעְלֵם דָּבָר עִם שִׁגְגַת הַמַּעֲשֶׂה


גְּמָ' מְנָלַן דְּתָנוּ רַבָּנַן יִשְׁגּוּ יָכוֹל יְהוּ חַיָּיבִין עַל שִׁגְגַת מַעֲשֶׂה תַּלְמוּד לוֹמַר יִשְׁגּוּ וְנֶעֱלַם דָּבָר אֵין חַיָּיבִין אֶלָּא עַל הֶעְלֵם דָּבָר עִם שִׁגְגַת מַעֲשֶׂה


וְכֵן הַמָּשִׁיחַ מְנָלַן דִּכְתִיב לְאַשְׁמַת הַעָם הֲרֵי מָשִׁיחַ כְּצִבּוּר


וְלֹא בַּעֲבוֹדָה זָרָה אֶלָּא עַל הֶעְלֵם דָּבָר עִם שִׁגְגַת מַעֲשֶׂה מְנָלַן


דְּתָנוּ רַבָּנַן לְפִי שֶׁיָּצְאָה עֲבוֹדָה זָרָה לָדוּן בְּעַצְמָהּ יָכוֹל יְהוּ חַיָּיבִין עַל שִׁגְגַת הַמַּעֲשֶׂה נֶאֱמַר כָּאן מֵעֵינֵי וְנֶאֱמַר לְהַלָּן מֵעֵינֵי מָה לְהַלָּן אֵין חַיָּיבִין אֶלָּא עַל הֶעְלֵם דָּבָר עִם שִׁגְגַת מַעֲשֶׂה אַף כָּאן אֵין חַיָּיבִין אֶלָּא עַל הֶעְלֵם דָּבָר עִם שִׁגְגַת מַעֲשֶׂה


וְאִילּוּ מָשִׁיחַ בַּעֲבוֹדָה זָרָה לָא קָתָנֵי מַתְנִיתִין מַנִּי רַבִּי הִיא


דְּתַנְיָא מָשִׁיחַ בַּעֲבוֹדָה זָרָה רַבִּי אוֹמֵר בְּשִׁגְגַת מַעֲשֶׂה וַחֲכָמִים אוֹמְרִים בְּהֶעְלֵם דָּבָר וְשָׁוִין שֶׁבִּשְׂעִירָה וְשָׁוִין שֶׁאֵין מֵבִיא אָשָׁם תָּלוּי


{ותסברא}<וְתִסְבְּרַהּ> בִּזְדוֹנוֹ כָּרֵת וּבְשִׁגְגָתוֹ חַטָּאת מִי קָתָנֵי


אֶלָּא תָּנֵי הָא הוּא הַדִּין לְהָא הָכָא נָמֵי תְּנָא הָא וְהוּא הַדִּין לְהָא


מַאי טַעְמָא דְּרַבִּי אָמַר קְרָא וְכִפֶּר הַכֹּהֵן עַל הַנֶּפֶשׁ הַשֹּׁגֶגֶת בְּחֶטְאָה בִשְׁגָגָה הַנֶּפֶשׁ זֶה מָשִׁיחַ הַשֹּׁגֶגֶת זֶה נָשִׂיא בְּחֶטְאָה בִּשְׁגָגָה רַבִּי סָבַר חֵטְא זֶה בִּשְׁגָגָה יְהֵא


וְרַבָּנַן סָבְרִי מִי שֶׁחַטָּאתוֹ בִּשְׁגָגָה יָצָא מָשִׁיחַ שֶׁאֵין חַטָּאתוֹ בִּשְׁגָגָה אֶלָּא בְּהֶעְלֵם דָּבָר


וְשָׁוִין שֶׁבִּשְׂעִירָה כְּיָחִיד מְנָלַן דְּאָמַר קְרָא וְאִם נֶפֶשׁ אַחַת אֶחָד יָחִיד וְאֶחָד נָשִׂיא וְאֶחָד מָשִׁיחַ כּוּלָּם בִּכְלַל נֶפֶשׁ אַחַת הֵן




רש"י





	אמר רב פפא. בשוין דהוא מופלא והן מופלאים הלכך איצטריך למיתני דכי חטא בפני עצמו אע''ג דהוראה דידהו הוי הוראה מעליא אפילו הכי מתכפר בפני עצמו משום דקא מורו בשני איסורי חטא עם הצבור אע''ג דהוא מופלא דהוראה דידיה הוי הוראה מעליא אפ''ה מתכפר עם הצבור משום דקא מורו בחדא איסורא: בשני מקומות. משיח במקום אחד וב''ד במקום אחר: בטעמייהו. בפסוקים דחלב ועבודת כוכבים מתרי קראי נפקי: וחלוקין בקרבנות. דב''ד מייתי שעיר אעבודת כוכבים והוא לא מייתי שעיר: דהוא שעירה. לחודיה דכתיב בעבודת כוכבים בפרשת שלח לך אנשים ואם נפש דאחד יחיד ואחד נשיא במשמע: הוא בחלב המכסה את הקרב. דהוי דבר שאין הצדוקים מודין דהא לא מפרש קרא מאי ניהו דאפי' אמוראי פליגי בשחיטת חולין באלו טריפות (דף נ:) מאי ניהו כרס הפנימי וכ''ש חלב שעל גבי הדקים שאין הצדוקים מודין דהא לא כתיב בהדיא אי נמי דהורו בחלב שעל הקרב בין בכזית לפחות מכזית דכזית לא כתיב בהדיא והוי דבר שאין הצדוקין מודין: אע''ג דקרבנן שוה. דהן בפר והוא בפר: כיון דמתרי קראי קא אתו. כדאמרינן לעיל בפרק קמא (דף ג.) ואת החלב וי''ו יתירא להביא חלב שעל גבי הדקין: הא פליגין בטעמייהו. הא חלוקים בפסוקים ומתכפר בפני עצמו: או דלמא שם חלב אחד הוא. והורה עם הצבור הוא ומתכפר עם הצבור: והן בדם. כגון בדם המובלע באיברים או בין כזית לפחות מכזית והוי דבר שאין הצדוקין מודין: בתר קרבן אזלינן. דכיון דשוין בקרבן הורה עם הצבור הוא ומתכפר עם הצבור תיקו: לפי שיצאה עבודת כוכבים. מכלל פר העלם דבר של צבור לידון בעצמו בהבאת פר ושעיר: נאמר כאן. בעבודת כוכבים מעיני והיה אם מעיני העדה: ונאמר להלן מעיני. ונעלם דבר מעיני הקהל: מה להלן ב''ד. דכתיב ונעלם דבר מעיני הקהל ועשו ואמרינן לעיל בפ''ק (דף ה.) הוראה תלויה בב''ד דכתיב ונעלם דבר מעיני הקהל דהיינו ב''ד ומעשה תלוי בקהל דכתיב הקהל ועשו ובעבודת כוכבים לא כתיב ב''ד דכתיב והיה אם מעיני העדה נעשתה לשגגה ואי ס''ד ב''ד והא אין מעשה תלוי בב''ד אלא בקהל דהכא כתיב מעיני העדה נעשתה דהיינו מעשה אלא מה להלן ב''ד דכתיב בפרשת ויקרא אף כאן בית דין: מתני' אין חייבין בקרבן וכו'. אין ב''ד חייבין קרבן אלא על העלם דבר עם שגגת מעשה וכן המשיח וצבור הוא דכי עבדי בשגגת מעשה לחודיה מייתו כל חד וחד כשבה או שעירה דדיניהם כיחידים דכיון דלא עשו ע''פ ב''ד מחלקי כולהו מהדדי והוו יחידים ויחידים חייבין בשגגת מעשה אבל משיח בשגגת מעשה לחודיה פטור מכלום כדאמר לקמן בפרק בתרא (דף יא.) מעם הארץ פרט למשיח דאינו מביא בשגגת מעשה כלל והיינו דקאמר יצא משיח שאין חטאתו בשגגה דהיינו בשגגת מעשה וכו': גמ' ואילו משיח בעבודת כוכבים לא קתני. דקתני ולא בעבודת כוכבים אין חייבים אלא על העלם דבר עם שגגת מעשה ולא קתני וכן המשיח ומדלא קתני וכן המשיח מכלל דמשיח בעבודת כוכבים חייב בשגגת מעשה לחודיה: מתני' מני ר' היא דתניא משיח בעבודת כוכבים ר' אומר בשגגת מעשה. לחודיה: וחכ''א בהעלם דבר. כלומר עם שגגת מעשה כשאר מצות ושוין שאין מביא שום אשם תלוי: ותסברא זדונו כרת ושגגתו חטאת. דעבוד' כוכבי' דקתני ולא בעבוד' כוכבים אלא על דבר שחייבין על זדונו כרת ועל שגגתו חטאת מי קתני וכן המשיח והא קי''ל דמשיח נמי בעבודת כוכבים אינו חייב אלא על דבר שזדונו כרת ועל שגגתו חטאת כדאמרי' לקמן נאמר כאן עליה כו' לאשמת העם הרי משיח כצבור ואפי' הכי לא קתני במתני' וכן המשיח: אלא תנא בהא. בדבר שחייבין על זדונו כרת ושגגתו חטאת כשאר מצות וכן המשיח והוא הדין בעבודת כוכבים דמשיח כצבור דאינו חייב בעבודת כוכבים אלא בדבר שזדונו כרת ושגגתו חטאת: הכא נמי תנא בהא. דאין חייבין בשאר מצות אלא על העלם דבר עם שגגת מעשה וכן המשיח והוא הדין לעבודת כוכבים דמשיח כצבור כי היכי דאין ב''ד חייבין על עבודת כוכבים אלא על העלם דבר עם שגגת מעשה ודלא כרבי: מאי טעמא דרבי אמר קרא. בפרשת שלח לך וכפר הכהן על הנפש השוגגת וגו' סבר רבי חטאה בשגגה הכי משמע חטא זה בשגגה יהא כלומר בשגגת מעשה לחודיה ואפילו משיח: ורבנן סברי מי שחטאו בשגגה. דהכי משמע וכפר הכהן על הנפש השוגגת דיביא שעירה בשגגת מעשה מי שחטאו בשגגה בשאר מצות: יצא משיח שאין חטאתו בשגגה. בשאר מצות כלומר בשגגת מעשה אלא בהעלם דבר עם שגגת מעשה דעל שגגת מעשה לחודיה פטור לגמרי:





תוספות





	דיתבי בתרי מקומות וקמורו בחד איסורא. תימה מאי אצטריך בשוין אפי' לא שוו נמי הוראתן הוראה דהא דבעינן לעיל מופלא בב"ד שהיה להן ללמוד ולא למדו והכא מאי אצטרכין ללמוד כיון דבאיסור אחד הורו ושניהן הורו שוה ונראה כספרים דגרסי מלתא דרב ג] טפי בשוין בתר דמוקי בתרי אסורי: נאמר כאן מעיני. תימה דלעיל בפ"ק משמע בדברי אביי דלא ידעינן שאר מצות אלא מעבודת כוכבים והכא משמע איפכא וי"ל דאביי נמי הכי בעי למילף כי הכא דעיני דעבודת כוכבים לא פשוט לן שהוא ב"ד אלא ה"ק ילפינן עיני עיני כלומר האי עיני דעבודת כוכבים ילפינן משאר מצות שהוא ב"ד והדר ילפינן ההוא מעיני מהאי לענין זה דכי היכי דגבי עבודת כוכבים מעשה תלוי בקהל כדמשמע נעשתה ה"נ האי עיני דשאר מצות: דת"ר ישגו יכול יהיו חייבין על שגגת מעשה. תימה למאי איצטריך הא כבר ילפינן מדבר דבר דמקצת דבר בעינן והא לא שייך כי אם בהוראה ועוד איך יהיו חייבין על שגגת מעשה למ"ד ב"ד מביאין פר טוביה חטא וזיגוד מינגד מה חטאו ב"ד ועוד תניא פ"ק עם הארץ לרבות אפי' רובו ואפי' כולו דמייתו שעירה או כשבה ולא פר. וי"ל דאי לאו דמשמע דבעינן העלם דבר לא היינו אומרים שב"ד יהיו חייבין אלא צבור דאע"ג דלעיל דרשינן דמעשה תלוי בקהל והוראה תלויה בב"ד השתא מיהו לא דרשינן הכי מיהו הקישא דדבר צ"ל דמתחלה צריך למילף הוא ואח"כ לומר דבר ולא כל הגוף:





רבינו חננאל

והא דתנינא הורה בפני עצמו סבר אביי למימר כגון דיתבי בב' מקומות. פי' משיח בחד [מקום] וב"ד במקום אחר וקא מורו בתרי איסורי. פי' הורה הוא בהיתר חלב והן בהיתר עבודת כוכבים. אבל אי הוו בחד מקום ושמעו ב"ד מה דאורי ולא מיחו בידיה הוה ליה כמאן דלא חטא בפ"ע. וה"ה אם הם בב' מקומות ואורו בחד איסורא.



אמר ליה רבא אטו מקומות גרמי אלא אפילו יתבי בחד מקום כיון דקא מורו בב' איסורי הורה בפ"ע הוא. פי' הא דאמרן דאורו בב' איסורי ה"ה דאי לא שרו ב"ד איסור' (מאי) [אלא] נקיט הכי למעוטי הוראתן בחד איסורא דלאו הורה בפני עצמו הוא. ופשיטא לן דהיכא דהוו משיח וב"ד יתבין בחדא דוכתא ואורי (משום) [משיח] גרמיה בהיתר חלב. ואורו ב"ד בהיתר עבודת כוכבים ואורי איהו בהדייהו ואזל ואכל חלב כמה דאורי נפשיה ועבוד צבורא ואייתו פר ושעיר בעי משיח אייתויי פר דכיון דתרי איסורי נינהו וחלוקין בקרבנות לא מצרפינן להו דליכפר בהדי צבור כל שכן הוא בעבודת כוכבים והן בחלב. דודאי לא מצטרף דהא לא דמיא כפרתייהו דאיהו בשעירה ואינהו בפר. כי תיבעי לן היכא דאורי הוא גרמיה בהיתר חלב ולא אשתתפו ב"ד בהדיה ואורו ב"ד בהיתר דם ואיהו בהדייהו ואזל ואכל חלב ואכלי קהל דם ואייתו פר מהו. כיון דאיסור חלב ודם שוה דהאי באכילה והאי באכילה וקרבנן שוה דהאי פר והאי פר כמאן דאורו ב"ד עימיה בהיתר חלב דמי והלכך מתכפר בקרבן צבור. או דלמא כיון דלא מצטרפי להדדי. פי' דאי אכיל כחצי זית חלב וחצי זית דם לא מחייב כתרי איסורי דמי והורה בפ"ע הוא. אם תמצי לומר כיון דלא מצטרפי כתרי איסורי דמי הוא בחלב שעל הקבה והן בחלב שעל הדקין מהו הכא ודאי שם חלב אחד הוא ובהדי צבור מיכפר או דלמא כיון דמתרי קראי קאתו כדמפרש בפרק קמא הורה בפ"ע הוא וסלקא בתיקו:



מתני' שאין ב"ד חייבין עד שיורו לבטל מקצת ולקיים מקצת. פירוש (שהוא שאינו) [שאין. שהוא] חוזר על מה ששנה תחלה שהוריית משיח לעצמו כהוריית בית דין לצבור:



מנא ליה דתנו רבנן ונעלם דבר ולא שתתעלם מצוה כולה כדאמרי' באידך פרקא: וכן המשיח מנ"ל דכתיב לאשמת העם הרי משיח כצבור:



ולא בעבודת כוכבים. פירוש ב"ד עד שיורו לבטל מקצת ולקיים מקצת. מנ"ל דתנו רבנן בספרי לפי שיצאת עבודת כוכבים לידון בעצמה. יכול יהו חייבין על העלם מצוה כולה נאמר כאן אם מעיני העדה ונאמר להלן ונעלם דבר מעיני מה להלן בב"ד אף כאן בב"ד מה להלן דבר ולא כל הגוף אף כאן דבר ולא כל הגוף:



מתני' אין חייבין. פירוש ב"ד אלא על העלם דבר עם שגגת המעשה:



מנא הני מילי דאין ב"ד חייבין [בלא העלם דבר] דת"ר בספרא ישגו. יכול יהו חייבין על שגגת המעשה ת"ל ישגו ונעלם שאין חייבין אלא על העלם דבר עם שגגת מעשה. וכן המשיח לאשמת העם כתיב. הרי משיח כצבור:



ולא בעבודת כוכבים. כדתניא בספרי לפי שיצאת עבודת כוכבים לידון בעצמה. יכול יהו חייבין על שגגת המעשה שלה. נאמר כאן מעיני ונאמר וכו':



אתאן לאוקמא למתניתין מדלא קתני משיח בעבודת כוכבים לענין שגגת מעשה כרבי ולא רבנן. דתניא בתוספתא משיח בעבוד' כוכבים רבי אומר בשגגת המעשה. פירוש בלא העלם דבר. וחכ"א בהעלם דבר ושוין שבשעירה כיחיד ושוין שאין מביא אשם תלוי:



ודחי' ותסברא זדונו כרת ושגגתו חטאת מי קתני וכן המשיח והא קיימא לן לקמן דאין חייבין בעבודת כוכבים אלא על דבר שזדונו כרת ושגגתו חטאת. אלא תנא ליה בהא. פירוש גבי שאר מצות וה"ה בעבודת כוכבים הכא נמי תנא ליה גבי מצות וה"ה לעבודת כוכבים. ולעולם רבנן היא:



מ"ט דרבי אמר קרא התם בפרשה שלח לך וכפר הכהן על הנפש השוגגת בחטאה בשגגה נפש זה נשיא שוגגת זה משיח בחטאה בשגגה רבי סבר הכי קאמר רחמנא מי שחטאו בשגגת מעשה לחודה בשאר מצות יביא בעבודת כוכבים על שגגת מעשה לחודה.



יצא משיח שחטאו בשאר מצות בהעלם דבר ושגגת מעשה. ושוין שבשעירה כיחיד. כדאמרן פירוש שוגגת זה משיח. ס"א מנא לן דכתיב ואם נפש אחת אחד יחיד ואחד נשיא ואחד משיח בכלל נפש אחת הם:





המאירי

כל שהורה הוא ובית דין באיסור אחד אפילו לא נצטרף עמהם במעמד אחד אין זה נקרא הורה לעצמו אלא הורה עם הצבור שהמקום לא מעלה ולא מוריד וכל שהורה הוא באיסור אחד ובית דין באיסור אחר אפילו היה עמהם במעמד אחד הרי זה הורה לעצמו ולא סוף דבר זה בחלב וזה בע"ז אלא אף בחלב ודם אבל אם זה בחלב שעל הקיבה וזה בחלב שעל הדקין בשיעור הנאסר ממנו הרי זה ספק:



ע"ז כל ששגג בה היחיד אין קרבנה חלוק בין כהן משיח לנשיא או להדיוטות וכלן בשעירה ומ"מ כהן משיח אינו חייב בה אלא בהעלם דבר כצבור וכן אינו בדין אשם תלוי על ספק שגגת הוראתו וכן הצבור כמו שביארנו:





תוספות רא"ש

ונעלם דבר דבר ולא כל הגוף. וכן המשיח דכתיב לאשמת העם הרי משיח כצבור. והקשה הרמ"ה ז"ל למה לי הקישא להאי מלתא הא במשיח גופיה כתיב מאחת מהנה דמשמע מאחת ולא כל אחת. ותירץ דהאי מאחת גבי עשיה כתיב ועשה מאחת מהנה. ואנן בהוראה הוא דבעינן למילף שצריך קיום קצת ובטול קצת. ונראה דבלא"ה צריכי מ"ם דמאחת לדרשא אחרינא כדדרשינן מניה בשבת פרק הבונה (דף קג) שאם כתב שם משמעון חייב. לפי שיצאת ע"ז לידון בעצמה יכול יהו חייבין על עקירת מצוה כולה נאמר כאן כו' מה להלן בב"ד אף כאן בב"ד. מה להלן דבר ולא כל הגוף כו'. הקשה הרמ"ה ז"ל מה צריך ללמוד ע"ז משאר מצות דאיירי בב"ד. דמהיכי ידעי בשאר מצות דאיירי בב"ד אלא מדכתיב מעיני הקהל דמשמע ב"ד דכמו שאדם הולך אחר מאור עיניו כך כל הקהל הולכין לאור הוראתו של ב"ד. ובעבודת כוכבים כתיב מעיני העדה דמשמע בית דין. ותירץ משום דבעבודת כוכבים כתיב מעיני העדה. ועדה משמע בכל דוכתא ב"ד כדכתיב ושפטו העדה והצילו העדה. הלכך אי לאו ג"ש הוה מפרשינן מעיני העדה מופלא שבב"ד שהוא עינם של שאר סנהדרין שאם (הורו) [הורה] לבדו בלא האחרים ועשו הצבור על פיו חייבין. הלכך צריך ללמוד משאר מצות דכתיב בהו מעיני הקהל וכולא סנהדרין הם עיני. ונראה שבחנם דחק דהא (בשאר) [דבשאר] מצות ידעינן דאיירי בהוראת סנהדרין לאו ממשמעותו נפקא אלא משום דכתיב בהו ונעלם מעיני דמשמע שנעלם מהם דבר ועל ידי כך עשו שגגה כדדרשי' באידך ברייתא ת"ר ישגו יכול יהו חייבין על שגגת (שעשו) [מעשה] ת"ל ישגו ונעלם הלכך דרשו ונעלם מעיני היינו בית דין שנעלמה מהם הוראה הקהל ועשו שתהא הוראה בב"ד ומעשה הקהל. אבל גבי עבודת כוכבים דלא כתיב ונעלם אלא והיה אם מעיני העדה נעשתה לשגגה. לא משמע דאיירי בב"ד כלל אלא בשגגת מעשה דעדה:



ולא בעבודת כוכבים כו' דת"ר לפי שיצאת כו'. הקשה הרמ"ה ז"ל למה לי למילף עבודת כוכבים משאר מצות לענין העלם דבר ושגגת המעשה. והא בעבודת כוכבים גופא כתיב נעשתה לשגגה וכתיב כי לכל העם בשגגה. ודרשו מנייהו לעיל בפ"ק (דף ה'.) דמעשה תלוי בקהל והוראה תלויה בב"ד. אלמא לא מחייבי קהל בלא הוראת ב"ד. ותירץ דסוגיא דלעיל אליבא דר"מ ור"ש דלא מייתר להו קהלי למדרש מעשה תלויה בקהל והוראה בב"ד אבל לר' יהודה דדריש ליה מקהל יתירא לית ליה האי דרשא נעשתה לשגגה וברייתא דהכא ר"י דסתם ספרא ר' יהודה:



ואילו משיח בעבודת כוכבים לא קתני. דלא קתני בעבודת כוכבים וכן המשיח אלמא דמשיח בעבודת כוכבים מחייב בשגגת מעשה גרידתא. וליכא למימר הא דקתני ולא בעבודת כוכבים אצבור ומשיח דאיירי בהו מקמי הכי דא"כ הו"ל למשבקי' למשיח עד לבסוף ולתני אין חייבין כו' ולא בעבודת כוכבים כו' והדר לתני וכן המשיח. והשתא דשבקי' עבודת כוכבים לבסוף משמע דמשיח בעבודת כוכבים לא מבעיא העלם דבר:



אלא תנא הא וה"ה להך. פי' תנא (כו') [עבודת כוכבים] גבי ב"ד וה"ה לגבי משיח. דמשיח (כו') [כב"ד] אף לענין (כו') [עבודת כוכבים]:



וכפר הכהן על הנפש השוגגת. הנפש זה נשיא השוגגת זה משיח. קרא יתירא קדריש שלא תאמר הואיל ויצא נשיא ומשיח מכלל יחיד בשאר מצות. אף בעבודת כוכבים כן. קמ"ל דבכלל יחיד נינהו. ורבנן האי בחטאה בשגגה הכי משמע וכפר הכהן על הנפש השוגגת דהיינו מעשה גרידתא. וכתב עלה בחטאה בשגגה. מי שחטאו בשגגה בשאר מצות דמביא כפרה גם בעבודת כוכבים בשגגת מעשה. יצא משיח שאין חטאו בשגגה גרידתא בשאר מצות אלא צריך הע"ד. שאינו מביא כפרה גם בעבודת כוכבים אם לא בהע"ד ושגגת מעשה:



ושוין שבשעירה כיחיד. דכתיב ואם נפש אחת תחטא בשגגה אחד יחיד אחד נשיא ואחד משיח וכתיב והקריבה עז בת שנתה. ואע"ג בההיא קרא גופיה כתיב תחטא בשגגה דמשמע בשג"מ גרידתא. לא אמרי' דמשיח מייתי בשגגת מעשה דלהכי אהני מיעוטא דבחטאה בשגגה למעט משיח בשגגה גרידתא ואין לומר דמבחטאה בשגגה ממעטי' משיח לגמרי. ואם נפש אתי לרבויי [נשיא]. דא"כ לא לכתוב על הנפש השוגגת אלא הכי לכתוב וכפר עליו הכהן בחטאה (אלא) בשגגה [אלא] כתיב השוגגת לרבות משיח לאשמועינן דלא ממעטינן מבחטאה בשגגה אלא שאינו מביא בשגגה גרידתא אבל בהע"ד עם שגגת מעשה מביא שעירה. ואגב דכתיב השוגגת כתיב נמי הנפש דלרבות נשיא לא אצטריך:





מהרש"א - חידושי הלכות

גמרא אמר רב פפא כגון שהיו מופלין שניהן סבר כו' ק"ק למאי דמוקי לה בתרי איסורי אמאי לא קאמר דמיירי דהוא מופלא והן אינן מופלין כדבעי למימר מעיקרא אלא דמיירי שהיה עמהן בהוראתן דהוו הוראתן הוראה ואפ"ה מביא הוא בפני עצמו באיסור אחר ויש ליישב (א) ודו"ק:


שם את"ל שם חלב אחד הוא הוא בחלב והן בדם וכו' ושעירה ביחיד מנלן דאמר קרא ואם נפש אחת אחד כו' כצ"ל:


בפרש"י בד"ה מתני' אין חייבין בקרבן כו' אין ב"ד כו' ובד"ה ה"נ תנא בהא דאין חייבין כו' עכ"ל כצ"ל:





רש"ש

רש"י ד"ה הוא בחלב א"נ דהורו כו' בין בכזית לפחות מכזית. וכ"כ לקמן בד"ה והן בדם משמע דר"ל דהגדילו השיעור ליותר מכזית והשוו כזית לפחות ממנו והנה ח"ש קי"ל דאסור מה"ת וא"כ אף לפי טעותם עדיין יש בו איסור ויהיה סתירה למאי דמסיק המל"מ ברפי"ב מהל' שגגות דבעינן שיורו שד"ז מותר לגמרי ע"ש וי"ל דכוונת רש"י דטעו בתרתי () שכזית הוא חצי שיעור () דח"ש מותר לגמרי:



רש"י ד"ה והן בדם כגון בדם המובלע באברים. לכאורה תימה דהא דם האברים אינו אלא בל"ת כדאיתא בכריתות (כב) ועיין זבחים (כו) בתד"ה ש"מ ואין ב"ד חייבין אלא בדבר שזדונו כרת כדלקמן איברא לפמש"כ המגיה למל"מ פי"ג מה' שגגות לענין חלב שעל הקבה ושעל הדקין דאף שאין באכילתם כרת מ"מ כיון דעקר חלב יש בו כרת חייבין ב"ד עליהם והמשנה לא אתאה אלא לאפוקי דבר שאין בעיקרו כרת כגון כלאים ונבלה יתיישב פרש"י אבל דבריו צע"ג ומגומגמין מאד במה שמחלק שם בין הוראת ב"ד לבין עבודת כוכבים ע"ש גם מש"כ דהא מלתא דא"ח ב"ד אלא בדבר שזדונו כרת ילפינן לה מזקן ממרא בגז"ש דבר דבר בפ"ב דמכלתי' ליתא רק לעיל בפ"ק (ד) איתא אך לענין דלא יעקרו כל הגוף אבל לענין כרת נהפוך הוא דבסנהדרין (פז) יליף לזה זק"מ מהוראת ב"ד ורוב דבריו שם דברי שגגה הם ע"ש ואכמ"ל:



גמרא ותסברא בזדונו כרת כו' מי קתני כו'. הקשה התוי"ט אמאי לא נסיב מרישא ותימה מאי ראיה מרישא אה"נ דרבי היא ולהכי חייב אף בעוקר כל הגוף ועוד דלרבא למ"ל שגגת מעשה בעבודת כוכבים אלא בעוקר כל הגוף כדאיתא בסנהדרין (ר"ד סב) וזה נראה דאישתמטתי' להרב ז"ל:





באר שבע

מי אמרינן בטעמייהו הא פליגין או דילמא כיון דשוין בקרבנן כו'. תימ' שהרי בעיא זו איפשטא מכלל דבריו בבעיא ראשונה הוא בחלב המכסה את הקרב והן בחלב שעל הדקין כיון שהיה יכול לשאול גם כן ממש מי אמרינן בטעמיהו הא פליגין או דילמא כיון דשוין בקרבנן בתר קרבן אזלינן וכיון דלא בעי הכי ואמר מי אמרינן אע"ג דקרבנן שוה כיון דמתרי קראי קאתי הא פליגין בטעמייהו ש"מ בהדיא דמסתבר ליה דאזלינן טפי בתר חלוקין בטעמייהו מן בתר קרבנן ולולא די"ל שם חלב אחד הוא הוה קים ליה דלא אזלינן בתר קרבן אלא בתר חלוקין בטעמייהו א"כ מאי בעי אח"כ הוא בחלב והם בדם מהו כו' וצריך לי עיון:



הגה"ה או דילמא כיון דשוין בקרבנן בתר קרבן אזלינן תיקו פסק הרמב"ם ז"ל בפרק ט"ו מהלכות שגגות שאינו מתכפר לו עם הצבור אלא מביא פר לעצמו וכתב עליו הכסף משנה וז"ל ואיני יודע למה פסק שמביא פר לעצמו ואפשר דמביא פר ומתנה קאמר שיאמר אם אני חייב הרי הוא לחובותי ואם אני פטור הרי הוא נדבה וצ"ע עכ"ל. כבר כתבתי עליו לעיל בפ"ק לא כן אבי ח"ו פה קדוש יאמר דבר זה במה שכתב כן בשני מקומות אחרים ואפשר דמביא פר ומתנה קאמר וכו'. ועתה הנה זה פעם שלישית שנפל טעות אחר בפיו שהרי פר זה שמביא כהן משיח הוא קרבן חטאת כמפורש בקרא וחטאת אינה באה בנדבה כדתנן בסוף פרק השוחט וכמו שפסק הרמב"ם בפרק י"ד מהלכות מעשה הקרבנות וא"כ אי אפשר להתנות עליו דאינו מועיל כלום כדפרש"י בהדיא בפרק האיש מקדש ובפ"ק דכריתות והבאתיו לעיל ע"ש. ועוד ראיתי טעות אחר שנפל בפיו ג"כ בשלשה מקומות בספר בית יוסף שכתב לדברי הרמב"ם בהמה שנבראת בתחלת יצירה חסר רגל כשר והרי הרמב"ם כתב בהדיא דטרפה ולא במקום אחד בלבד אלא בשני מקומות דהיינו בפ"ה דהלכות שחיטה ובפרק עשירי דהלכות שחיטה בכלל השבעים טרפיות שמנה שם בפרטן וגמרא ערוכה היא בפרק אלו טרפות דחסר רגל טרפה ובכל השני מקומות גילה בספר כסף משנה מקום מצא הדין שכתב הרמב"ם דטרפה מהגמ' דפרק א"ט. ועוד טעות אחר נפל בפיו בספר ב"י בטור א"ח סימן קל"ג שכתב שאם חסר מעלה עשן בפטום הקטורת אינו חייב מיתה ובאמת הא ליתא מפי גמ' ערוכה דידן וירושלמי והרמב"ם כמו שכתבתי בפ"ק דכריתות. ועוד טעות אחר נפל בפיו בספר ב"י בטור א"ח סימן קצ"ו שכתב וכן נראה דעת הר"ר יונה שאין מברכים על דבר איסור לא בתחלה ולא בסוף ובאמת הא ליתא כי רבינו יונה כתב בהדיא להפך בר"פ שלשה שאכלו. וליישב דעת הרמב"ם נראה לי שטעמו כיון דקאמר גבי בעיא ראשונה הוא בחלב המכסה את הקרב והן בחלב שעל הדקין מהו מי אמרינן אע"ג דקרבנן שוה כיון דמתרי קראי קאתי הא פליגין בטעמייהו או דילמא שם חלב אחד הוא ש"מ דמסתבר ליה לומר דבמקום דליכא למימר שם איסור אחד הוא אז לא אזלינן בתר קרבן אלא אמרינן אע"ג דקרבנן שוה כיון דפליגין בטעמייהו חטא בפני עצמו הוא ולכן פשט הרמב"ם בעיא זו דלא אזלינן בתר קרבן כיון דליכא למימר שם איסור אחד הוא כן נ"ל:



מה להלן בב"ד אף כאן נמי בב"ד. אע"ג דאין זה הדין אשר רצה ללמוד עכשיו ולא על זה אמר יכול אפ"ה הוצרך להקדים זה לפי שאינו יכול ללמוד דבר ולא כל הגוף בע"א עד שילמוד שם ב"ד מקודם. וראיתי מי שהקשה וז"ל למה הוצרך ללמוד לע"א ג"ש מעיני מעיני דה"ל דבר הלמד בג"ש וחוזר ומלמד בג"ש שהרי בשאר מצות גופייהו לא ידעינן ב"ד אלא מכח ג"ש עדה עדה מושפטו העדה כדתני' בת"כ וז"ל עדת ישראל יכול בכל העדה הכתוב מדבר ת"ל כאן עדה ולהלן נאמר עדה מה עדה האמורה להלן ב"ד אף כאן ב"ד כו' הוה ליה ללמוד לע"א נמי ג"ש עדה עדה מושפטו העדה כמו שלמד בשאר מצות וי"ל דהא דלא יליף ג"ש דעדה כאן משום דאי אפשר לפרש עדה דכתיבא בע"א ב"ד לפי שסמך לה נעשתה בשגגה ואין מעשה תלוי בב"ד אלא בקהל ולזה לא יכלו לסבול בד במלת עדה ונשאו אותו על מלת מעיני דלא סמך ליה כולי האי נעשתה בשגגה אבל בשאר מצות כתיב ואם כל עדת ישראל ישגו ונעלם דסמיך שגגת ההעלם לעדה הלכך שפיר למדו עדה עדה מושפטו העדה עכ"ל. ואין תירוץ זה נכון בעיני שהרי מדברי רש"י נראה דאפילו מלת מעיני דכתיבא בע"א אי אפשר לפרש ב"ד לפי שסמוך ליה נעשתה בשגגה ואין מעשה תלוי בב"ד אלא בקהל ולכן הוצרך למילף בג"ש וכו' משמע דהשתא תו אין אנו משגיחים אם מלת מעיני האמורה בע"א אי אפשר לפרש ב"ד כיון דלאו מן משמעות המלה ילפינן אלא מכח ג"ש א"כ הוא הדין הוה מצי למילף עדה עדה ואע"ג שאי אפשר לפרש מלת עדה האמורה בע"א ב"ד מהטעם הנזכר מה בכך. ולי נראה דהקושיא מעיקרא ליתא לפי שאין אדם דן ג"ש מעצמו ולכן איכא למימר דג"ש זו מעיני מעיני קבל מרבו אבל ג"ש דעדה עדה לא קבל מרבו אלא דוקא בשאר מצות ולא לע"א וכה"ג ממש צריך לומר לקמן גבי לאשמת העם הרי משיח כצבור כו' כן כ"ל:



אין חייבין אלא על העלם דבר כו'. משנה זו והמשנה שאחריה אין ב"ד חייבין עד שיורו בדבר כו' קאי אסדר המשנה שלפניה דקתני שאין ב"ד חייבין עד שיורו לבטל מקצת כו' כלומר בדין הוא שהמשיח מתכפר עם הצבור שהרי בהרבה דברים שוה משיח לב"ד דכשם שאין ב"ד חייבין עד שיורו לבטל מקצת כו' כן המשיח והשתא מפרש ואזיל כל הדברים שהמשיח שוה לב"ד ואמר דכשם שאין בית דין חייבין אלא על דבר כו' וכן המשיח וכשם שאין בית דין חייבין עד שיורו בדבר כו' וכן המשיח:



וכן המשיח מנלן. אין להקשות והא כבר תנן לעיל שהוראת כהן משיח לעצמו כהוראת ב"ד לצבור כלומר מה הוראת ב"ד לצבור אין חייבין אלא על העלם דבר עם שגגת מעשה אף הוראת כהן משיח לעצמו כו'. ובגמ' פריך מנלן ומשני דת"ר לאשמת העם הרי משיח כצבור כו'. אם כן היאך הדר פריך כאן וכן המשיח מנלן משום דיש לומר אגב דתנא השתא דין של הוראת ב"ד עצמו לצבור תנא נמי דין של הוראת המשיח כדפריך לעיל מנלן שאין ב"ד חייבין עד שיורו לבטל מקצת כו' אף על גב דכבר יליף ליה לעיל בפרק ראשון:



ואלו משיח בע"א לא קתני כו'. תימה רבתי בעיני למה לא דקדק כה"ג מהמשנה שלפני זו דקתני נמי ולא בע"א עד שיורו לבטל מקצת ולקיים מקצת ואלו משיח בע"א לא קתני ועוד קשה שהרי בפרק ארבע מיתות מייתי אביי הך ברייתא דבסמוך לראיה שהעובד ע"א מאהבה ומיראה חייב מדתניא כהן משיח בע"א ר' אומר בשגגת מעשה כו' האי שגגת מעשה דע"א היכי דמי אי קסבר בית הכנסת הוא והשתחוה לו הרי לבו לשמים כו' אלא לאו מאהבה ומיראה ורבא אמר לא באומר מותר לגמרי העלם דבר קיום מקצת ובטול מקצת אלמא לדעת רבא סבר רבי משיח בע"א חייב אפילו בעקירת כל הגוף ולדעת אביי סבר רבי משיח בע"א אינו חייב עד שיאמר לבטל מקצת ולקיים מקצת והשתא קשה ממה נפשך על זה המקשה שדקדק ואלו משיח בע"א לא קתני כו' אי קסבר האי שגגת מעשה דע"א היינו שעובד ע"א מאהבה ומיראה כדפריש אביי א"כ קשה מה מקום היה לו לדקדק ואלו משיח בע"א לא קתני מתניתין מני רבי היא כו' שהרי במשנה שלפני זו קתני נמי ולא בע"א עד שיורו לבטל מקצת ולקיים מקצת ואלו משיח בע"א לא קתני אע"ג דלדידיה משיח נמי אינו חייב עד שיורה לבטל מקצת ולקיים מקצת כדאמרן אלא תנא הא הוא הדין להא הכי נמי תנא הא וה"ה להא ואי קסבר האי שגגת מעשה דע"א היינו באומר מותר לגמרי כדפי' רבא א"כ קשה למה המתין עד משנה זו הלא היה יכול לדקדק כה"ג ממש מהמשנה שלפני זו ואלו משיח בע"א לא קתני מתניתין מני רבי היא דתניא כו' הואיל ולדידיה סבר רבי משיח בע"א חייב אפילו בעקירת כל הגוף כדאמרן ועוד קשה לי היאך יכול רבא לפרש האי שגגת מעשה דע"א היינו באומר מותר לגמרי דאם כן יהיה קשה מאי טעמא דרבי דסבר משיח בע"א חייב אפילו בעקירת כל הגוף דהא כתוב כתוב לאשמת העם הרי משיח כצבור שהרי מהאי טעמא פריך הגמרא בסמוך מאי טעמא דרבי לענין משיח בע"א בשגגת מעשה בלבד דסבירא ליה חייב וצריך רבי למילף מקרא ואם כן הבו דלא לוסיף עליה הואיל דלא אשכחן בקרא דיהא חייב בע"א אפי' בעקירת כל הגוף וכי תימא דרבי סבר דלאשמת העם הרי משיח כצבור לא נאמר אלא בשאר מצות ולא בע"א אם כן מאי פריך הגמרא בסמוך מאי טעמא דרבי וגם על התרצן דמשני ותסברא בזדונו כרת כו' קשה לי אמאי לא משני ותסברא עד שיורו לבטל מקצת כו' מי קתני אלא תנא הא וכו' וצל"ע:



ושוין שבשעירה כיחיד. כלומר אפילו לחכמים דלא משוו ליה כשאר יחיד לענין להתחייב בלא העלם דבר מודים הן שאין קרבנו בע"א חלוק משאר יחיד שמביא שעירה ואע"פ שמשיח חלוק מן היחיד בשאר מצות לענין קרבן שהמשיח מביא פר והיחיד מביא כשבה או שעירה מכל מקום בע"א שוין הן:



ושוין שאינו מביא אשם תלוי. כלומר אפילו לרבי דמשוי ליה כשאר יחיד לענין שהוא חייב קרבן בע"א בשגגת מעשה לחוד מודה הוא שאינו מביא אשם תלוי כיחיד:



ותסברא בזדונו כרת ושגגתו חטאת מי קתני. פרש"י והא קי"ל דמשיח נמי בע"א אינו חייב אלא על דבר שזדונו כרת ועל שגגתו חטאת כדאמרינן לקמן נאמר כאן עליה כו' לאשמת העם הרי משיח כצבור כו'. לא דק שהרי לא מפיק מהכא אלא בשאר מצות אבל בע"א מפיק לקמן מדכתיב ואם נפש אחת אחד יחיד ואחד נשיא ואחד משיח כולן בכלל נפש אחת הן וילמוד תחתון מן העליון כו':



אלא תנא הא וה"ה להא. תימה הלא יש לדחות ולומר דהא דלא קתני וכן המשיח גבי ולא בע"א עד שיורו על דבר שזדונו כרת כו' לאו משום דסמיך ארישא אלא אף אי לא הוה קתני ברישא וכן המשיח מ"מ לא הוה קתני בסיפא וכן המשיח הואיל שדין זה איתא אפילו גבי יחיד ונשיא כדיליף בגמרא וכשם דלא קתני וכן הנשיא ויחיד הכי נמי לא קתני וכן המשיח לאפוקי הכא ליכא למימר הכי שהרי הנשיא והיחיד חייבין על שגגת מעשה לחוד בלא העלם דבר ואיכא למימר אם איתא הוה ליה למתני וכן המשיח כדתני ברישא. י"ל דאם איתא דלא קתני וכן המשיח לקמן גבי ולא בע"א עד שיורו כו' לפי שסמך הואיל שדין זה איתא אפילו גבי יחיד ונשיא א"כ גם ברישא לא הוי ליה למתני וכן המשיח הואיל שדין זה איתא אפילו גבי יחיד ונשיא כדיליף בגמרא וכיון דקתני ברישא וכן המשיח ובסיפא לא קתני וכן המשיח משום הכי דייק אלא תנא הא והוא הדין להא כו':



רבי סבר חטא זה בשגגה יהא. לא נקט זה אלא בשביל משיח שאינו חייב בשאר מצות בשגגת מעשה בלבד אלא דוקא בהעלם דבר עם שגגת מעשה רק בחטא זה בלבד חייב על שגגת מעשה אבל נשיא לכולי עלמא חייב על שגגת מעשה בלבד אפילו בשאר מצות. ולכן תמיה אני מה ענין השוגגת זה נשיא דקאמר רבי דהא ליכא למימר דאתי לרבויי נשיא שיהיה חייב בחטא זה בשגנת מעשה בלבד שהרי הוא חייב אפילו בשאר מצות על שגגת מעשה בלבד וצל"ע:



דאמר קרא וכפר הכהן על שגגתו. שבוש הוא שזה הפסוק כתוב בפרשת ויקרא אצל אשם תלוי וליכא למימר שר"ל וכפר הכהן על הנפש השוגגת וגו' דכתיב בפרשת שלח לך שזה הפסוק כתוב אחר ואם נפש אחת. לכן נראה שצריך להגיה דאמר קרא ואם נפש אחת אחד יחיד כו':





רשימת שיעורים - הגרי"ד סולובייצ'יק

גמ'. סבר אביי למימר חטא בפני עצמו ועשה בפני עצמו היכי דמי דיתבי בשני מקומות וקא מורו בתרי איסורי, אמר ליה רבא אטו שני מקומות גורמין אלא אפילו יתבי בחד מקום, וכיון דקא מורו בתרי איסורי חטא בפני עצמו הוא.
ונראה לבאר דלאביי בחד מקום ותרי איסורים המשא ומתן פוטר, דהרי בעלמא המשא ומתן של ב"ד מחייב חיוב פר העלם דבר, דלא רק ההוראה של ב"ד מחייבת אלא אף המשא ומתן, ובחד מקום חשיב המשא ומתן של ב"ד ולא של כה"ג, דכמו דבעינן אליבא דהירושלמי (הוריות פ"א ה"ד) משא ומתן של ב"ד כשר, ואם יש גר או ממזר מצורף לב"ד במשא ומתן לא הוי משא ומתן המחייב בחיוב פר העלם דבר, מכיון דיתכן דסברת הגר במשא ומתן שבב"ד הטה את דעת הב"ד וגרם להוראתם, כמו"כ כהן משיח אינו חייב פר כהן משיח אא"כ הורה הוראה מתוך משא ומתן דהוי משא ומתן שלו בלבד, ומכיון שסמך על סברת המשא ומתן של ב"ד בהוראתם לא הוי חלות שם משא ומתן דידיה וליכא הוראה המחייבת. אולם בציור של תרי מקומות וחד איסור באמת המשא ומתן הוי של הכהן משיח, אבל מכיון שפסק הכהן משיח כמו שב"ד פסקו א"כ אע"פ דהוי משא ומתן וסברתו של הכהן משיח וגם הוראה שלו (דהוי תרי מקומות), מ"מ הכהן משיח פטור משום דחלה כבר הוראת ב"ד הגדול בנוגע לאיסור זה ואסור לו לחלוק על הוראת ב"ד הגדול, ולכן לא חלה הוראתו דהוי כמו שאומר "אני הקטן מסכים", וליכא חלות שם שגגת הוראה המחייבת הכהן המשיח בפר. ועוד נראה לומר שאין חילוק בין אם הורה הכהן גדול לפני שהורו ב"ד או לא – דאפילו אם הכהן הורה לפני שב"ד הורו מ"מ הוראתו נתבטלה כשהורו ב"ד הגדול, דהרי הוא אינו יכול לחלוק על הוראתם. ועיין בירושלמי (הוריות פ"ב ה"א) וז"ל משיח שאכל בהוריית ב"ד פטור בהוריית וכו' בהוריית ב"ד פטור שאין הוריית אחרים אצל הורייתן כלום". ונראה דהירושלמי ס"ל שאין הוראת הכהן משיח חלות שם הוראה לאחר שהורו בדבר זה ב"ד הגדול. ומבואר דלפי הירושלמי בתרי מקומות וחד איסור לא חלה הוראת הכהן גדול. ומשמע דאפילו אם הכהן משיח הורה לפני שב"ד הורו מ"מ הוראתו נתבטלה כשהורו ב"ד הגדול, דהרי הוא אינו יכול לחלוק על הוראתם. אך י"ל פירוש אחר, דבאמת הוראת הכהן משיח חלה כחלות שם הוראה בפנ"ע אע"פ שחלה נמי הוראת ב"ד הגדול, דאינו מחוייב לשמוע לשגגת הוראת ב"ד הגדול דהרי הם טועים, והטעם שהכהן משיח פטור הוא משום דמכיון דהוא הורה כמו שהורו ב"ד וחטא עם הציבור לכן יש לו חלק בכפרת הציבור ובפר העלם דבר של הציבור ומשו"ה אינו חייב להביא פר בעצמו. ונ"מ אם רק מיעוט הציבור חטאו, או היכא דרוב ציבור חטאו אך הוא לא ידע שהורו ב"ד הגדול דאז הכהן משיח אינו נכלל בכפרת הציבור ויתחייב בפר, משא"כ לפי הירושלמי הוא פטור משום דאין הוראתו הוראה לאחר הוראת ב"ד.
והנה רבא סובר דבחד מקום ותרי איסורא חייב דאפילו אם המשא ומתן של הכה"ג הוא כדבריהם וכסברתם של ב"ד עדיין הכהן משיח חייב פר כה"ג, ודלא כאביי. דרבא סובר דזה שסמך הכהן משיח על משא ומתן של ב"ד אינו פוטרו מחיוב פר כהן משיח. לרבא חד מקום ותרי איסורי חייב, דההוראה היתה שלו ואע"פ שהמשא ומתן והסברא הן של ב"ד הגדול. והנה אביי אמר דתרי מקומי וחד איסור נמי פטור – הגם דהמשא ומתן שלו וההוראה שלו אעפ"כ פטור משום דאין לאחר הוראת ב"ד ולא כלום או משום דהוא נכלל בכפרת הציבור וכמש"נ לעיל. ויש לעיין מה רבא סובר בחד איסור ותרי מקומות, ויתכן דרבא ס"ל דחייב בכהאי גוונא משום דהוי משא ומתן וגם הוראה של הכה"ג עצמו ולא ס"ל כסברת הירושלמי "דאין לאחר הוראת ב"ד ולא כלום" בשגגת הוראה, וכיון דהוי משא ומתן והוראה דיליה הוא חייב. ועוד י"ל דאם רוב הקהל חטאו והכהן משיח שמע את הוראת הב"ד והוא חטא עמהם אזי הכה"ג פטור משום דבכהאי גוונא הכה"ג מתכפר עם הציבור, דמכיון שחטא עם הציבור והוא שמע דברי הב"ד י"ל דהוי תולה בב"ד והחטא של הכה"ג מצורף לב"ד ולכן הריהו מתכפר עם הציבור. ומאידך י"ל דבכהן משיח חל חלות שם הוראה בהוראתו ודלא כהוראת יחיד, ומשו"ה אע"פ שגם הורו ב"ד וחטאו הציבור ועשה עמהם הו"ל הכהן משיח תולה בהוראת עצמו וחייב אליבא דרבא. ויל"ע בזה.
ועיין ברמב"ם (פט"ו מהל' שגגות ה"ד) וז"ל הורה הכהן המשיח עם בית דין ושגג הוא והם בהוראה אף על פי שעשו על פי ההוראה הזאת שטעו בה, הואיל ולא סמך בשעת מעשה על הוראתו לבדה אלא על הוראתו עם הוראת בית דין הרי זה פטור ואין צריך להביא כפרה בפני עצמו, אלא אם היו בית דין מביאין קרבן מתכפר לו בכלל הצבור, ואם היו העושים הם המביאים קרבן הוא אינו מביא קרבן שהרי אין צריך כפרה בפני עצמו עכ"ל, ומשמע מדבריו דפטור רק בחד מקום וחד איסור דאז אין הוראתו הוראה כלל (כדעת רבא), אבל בתרי מקומות וחד איסורא אזי חלה הוראת הכהן וחייב פר כהן משיח משום דנידון כתולה בעצמו, ולא הוי כמתכפר עם הציבור מכיון דהוא סומך על הוראת עצמו. ומהרמב"ם מבואר דכשהיה הכהן משיח ביחד עם ב"ד הגדול והורה עמהם אזי זה נחשב כהוראת ב"ד ולא סמך על הוראתו, אבל בתרי מקומות וחדא הוראה דהיינו שמסכים לבית דין הגדול אזי חלה הוראת כהן משיח וחייב קרבן דסומך על הוראת עצמו ולא על הוראת ב"ד, והרמב"ם פסק כרבא דבתרי מקומות וחד איסור חייב, ובחד מקום וחד איסור פטור דאז הוראתו בטילה וחלה רק הוראת ב"ד הגדול, והוא השתתף בהוראתן.
ועיין ברש"י על המשנה ד"ה הורה עם הצבור וז"ל ב"ד כגון דהורו בחדא איסור הוא בחלב והן בחלב עכ"ל. והנה רש"י לא הזכיר דתלוי במקום ורק דתלוי בתרי איסורי או בחד איסור, והלכה כרבא חוץ מיע"ל כגא"ם ורש"י מפרש את המשנה כרבא, ומשמע דס"ל דבחד מקום ותרי איסורי הכהן המשיח חייב, ותרי מקומות וחד איסור פטור, ודלא כהרמב"ם דסובר שבתרי מקומות וחד איסור הכהן חייב דלהרמב"ם בתרי מקומות יש ב' הוראות נפרדות – הוראת ב"ד והוראת הכהן המשיח ואע"פ שהורו ב"ד מ"מ חלה הוראת כה"ג כהוראה בפנ"ע ומשו"ה אין הכה"ג נכלל בכפרת הציבור, דהוא סומך על הוראת עצמו וחייב בפר בפנ"ע, משא"כ רש"י סובר דלהלכה קיי"ל כרבא דאמר "אטו במקומות תליא מילתא", דלרבא בחד מקום ותרי איסורא הכהן משיח חייב (דלרבא לא בעינן משא ומתן של הכהן משיח אלא רק חלות שם הוראת הכהן משיח להתחייב בפר כהן משיח), ובתרי מקומות וחד איסור הוא פטור, דהמקום אינו משנה, והכל תלוי אי הוי תרי איסורי או חד איסור.
ועיין עוד ברש"י ד"ה נתכפר לו עם הצבור וז"ל שהוא מתכפר בשל ב"ד ומפני מה מתכפר בשל בית דין עם הצבור כי הורה עם הצבור לפי שבדברים הרבה שוה משיח לב"ד שאין ב"ד חייבין קרבן עד שיורו לבטל מקצת וכן המשיח וכו' והואיל והושוה משיח לב"ד הלכך כי הורה עם הצבור ועשה עם הצבור מתכפר עם הצבור עכ"ל.
והנה בפשטות משמע מרש"י דהטעם שפטור הוא משום שהכהן המשיח מתכפר עם הציבור, ולא משום שאין הוראתו הוראה לאחר שהורו ב"ד (כסברת הירושלמי). ונ"מ דהיכא דרק מיעוט הציבור חטאו ואינן מחוייבים בקרבן פר העלם דבר אזי הכהן גדול חייב להביא פר משל עצמו. ועוד יתכן לפרש דלרש"י בתרי מקומות וחד איסור הריהו פטור כסברת הירושלמי דלא חלה הוראת כהן משיח לאחר הוראת ב"ד, ואז הוא יפטר אף כשמיעוט הציבור חטאו או אף היכא שהוא לא ידע שהורו ב"ד. ולכאורה ממש"כ רש"י "הואיל והשוה משיח לב"ד הלכך כי הורה עם הציבור מתכפר עם הציבור" י"ל דהמשנה משווה את הוראת כה"ג להוראת בית דין דדינם שוה דרק בקיום מקצת וביטול במקצת חלה הוראה ולכן י"ל דלא חלה הוראת כה"ג לאחר שהורו כבר ב"ד הגדול ולא חלה הוראתו, ומשו"ה מתכפר עם הציבור. אמנם יש לדחות דרש"י מוכיח מהסיפא שמכיון שהכהן עצמו נוהג עפ"י הוראת ב"ד ביחד עם הציבור א"כ הריהו נכלל בכפרת הפר העלם דבר, דמכיון דהוראתו שווה עפ"י דין להוראת ב"ד לפיכך אפילו אם במציאות הכהן משיח אינו יודע שב"ד הורו בדבר זה הרי זה נחשב כאילו עושה עפ"י הוראת ב"ד הגדול, דהוראתו בטילה כלפי הוראת ב"ד. ועוד י"ל דחשיב מתכפר עם הציבור משום דאע"פ דסומך על הוראת עצמו ולא מוזכר במשנה שיודע מהוראת ב"ד עדיין הוא נכלל בכפרת פר העלם דבר של הציבור, דהוראתו והוראת הציבור נעשים חלות שם הוראה אחת, דחטאו מתייחס להוראת ב"ד הגדול, משא"כ ביחיד שלא ידע אין חטאו מתייחס להוראת ב"ד הגדול. אבל בכהן משיח דחל הוראה בעצמו אם עשה עפ"י הוראת עצמו מכיון דהוראתו חלה בשווה להוראת ב"ד הגדול ה"ז נחשב דחטא עפ"י הוראת ב"ד הגדול והוא מתכפר בפר העלם דבר של ציבור.
גמ'. מנהני מילי דת"ר הורה עם הצבור ועשה עם הצבור יכול יביא פר לעצמו ודין הוא נשיא מוצא מכלל יחיד ומשיח מוצא מכלל יחיד, מה נשיא חטא בפני עצמו מביא בפני עצמו, חטא עם הצבור מתכפר לו עם הצבור, אף משיח חטא בפני עצמו מביא בפני עצמו, חטא עם הצבור מתכפר לו עם הצבור, לא אם אמרת בנשיא שכן מתכפר לו עם הצבור ביום הכפורים, תאמר במשיח שאין מתכפר לו עם הצבור ביום הכפורים, הואיל ואין מתכפר לו עם הצבור ביום הכפורים יכול יביא פר לעצמו ת"ל על חטאתו אשר חטא, הא כיצד חטא בפני עצמו מביא בפני עצמו, חטא עם הצבור מתכפר לו עם הצבור.
הגמ' מקשה היאך אפשר ללמוד מנשיא לכהן משיח דמה לנשיא "שכן מתכפר לו עם הציבור ביום הכיפורים", ולכאורה משמע מכאן שהכהן משיח פטור מפני שנכלל בכפרת הציבור, ולכן הוכיחו מיום הכיפורים שמצינו מקום שאף אם הציבור מתכפר עדיין הוא צריך כפרה בפני עצמו, אבל אם זה חסרון בהוראת הכהן דלא חלה הוראתו לאחר הוראת ב"ד אזי אינו ענין לפר כה"ג ביוה"כ, אבל אם הפטור דכהן משיח הוא משום דנכלל בכפרת הציבור אזי מובן הוכחת הגמ', דמוכח מיוה"כ דהציבור מתכפר בשעיר הפנימי והכה"ג בפר. ועוד צ"ע דלרהמב"ם הכהן משיח פטור רק במקום אחד ואיסור אחד, כלומר דהוראתו כלולה בהוראת הציבור דמהוה חלות הוראה אחת ואין לכה"ג הוראה משלו, וא"כ מה הקשר להא דכה"ג מתכפר בפר ביוה"כ והרי התם ליכא הוראת כה"ג בפני עצמה. משא"כ לרש"י ניחא כי כל שיש לו אפשרות של כפרה עם הציבור אינו צריך כפרת עצמו. וע"ז מקשה הגמ' דביוה"כ מוכח דיש לו כפרה בפנ"ע. ולפי הרמב"ם צ"ל דהשקו"ט היא דבהו"א נקטה הגמ' דהכה"ג נכלל בכפרת הציבור ובתרי מקומות וחד איסור פטור משום דנכלל בכפרת הציבור, ולמסקנה דיליף מגזה"כ "על חטאתו אשר חטא" הפטור הוא דין בפנ"ע משום חסרון בחלות שם הוראה, דהוראת כה"ג לא הויא הוראה לאחר הוראת ב"ד הגדול, והוא רק במקום אחד ואיסור אחד. וכן יש לפרש לרש"י למסקנת הגמ' דיליף מגזה"כ או שפטור משום דנכלל בכפרת הציבור או דליכא חלות שם הוראה לאחר שהורו ב"ד, ופטור גם בתרי מקומות ואיסור אחד.
גמ'. חטא עם הצבור מתכפר לו עם הצבור. היכי דמי אילימא דהוא מופלא והם אינן מופלאין, פשיטא דמתכפר לו בפני עצמו, הוראה דלהון ולא כלום, ובעי אתויי כשבה או שעירה כל חד וחד.
יש לפרש דכשב"ד הגדול מורים הוראה ואין המופלא שבב"ד (שהוא גדול הדור) מסכים להוראתם אזי לא חלה ההוראה. וי"ל דהא דאיתא במשנה (דף ד:) "או שלא היה מופלא של ב"ד שם" לאו דוקא אלא ר"ל מופלא שבדור דבעינן הסכמת המופלא שבדור כדי שתחול חלות שם הוראה על הוראת ב"ד כשהורו בטעות. והיכא דלא הסכים המופלא לא חלה הוראה של ב"ד ולכן כל א' מביא כשבה או שעירה.
גמ'. ואי דאינון מופלאין והוא לאו מופלא, אמאי מתכפר לו בפני עצמו הא הוראה דידיה ולא כלום היא.
לכאורה הגמ' מבוארת היטב לפי הרמב"ם (פט"ו מהל' שגגות ה"א) דס"ל דהכהן משיח עצמו צריך להיות מופלא כדי להתחייב, ומשו"ה אמרינן דאי אינו מופלא הוראה דידיה לאו כלום היא. אך צ"ע לפי הירושלמי (פ"ב ה"א) דצריך רק שידע לתת וליתן בהלכה ולא יהיה טיפש, למה אי אינו מופלא והם מופלאין הוראה דידיה אינה כלום. אמנם יש לדחות דמיירי הכא דב"ד הורו ג"כ ולכן אם לא היה הכה"ג מופלא אזי אין הוראתו הוראה, דבכה"ג הרי הוא סומך על הוראת ב"ד, ורק כשהוא מופלא י"ל דסומך על הוראת עצמו.
גמ'. אם תמצא לומר שם חלב אחד הוא, הוא בחלב והן בדם, מהו מי אמרינן בטעמייהו הא פליגין, או דלמא כיון דשוין בקרבן בתר קרבן אזלינן תיקו.
לכאורה צ"ע לפי הירושלמי (פ"ב ה"א) דהטעם שכהן משיח פטור כשהורה עם הציבור הוא משום דלא חלה הוראת כהן משיח לאחר שהורו ב"ד הגדול, וצ"ע דפשיטא דלא אמרינן שהוראת הכהן משיח בחלב לאחר שב"ד הורו בדם לא הויא הוראה, דהרי הוא הורה באיסור אחר. ויתכן דזה גופא הספק שבגמ', דאם הפטור הוא משום חסרון בחלות שם הוראה הכא ליכא חסרון ויתחייב הכהן משיח בפני עצמו, או דילמא יסוד הפטור הוא משום דמתכפר בכפרת הציבור י"ל דכאן הכה"ג נכלל בכפרת הציבור כיון דשוין בקרבן ואע"פ דהן שתי הוראות שונות.
ועוד י"ל דהספק בגמ' הוא דאם מתכפר עם הציבור מכיון דשוין בקרבן י"ל דאין קביעות חטא חלה בקרבן או"ד דחלה קביעות חטא ואינו מתכפר עמהם.
רש"י ד"ה והן בדם.
וז"ל כגון בדם המובלע באיברים או בין כזית לפחות מכזית והוי דבר שאין הצדוקין מודין עכ"ל, וצ"ע דהרי אין איסור כרת באכילת דם האברים אלא בדם הנפש בלבד והיאך יתחייבו בחיוב פר העלם דבר. וי"ל דכיון דדם האיברים הוי חלות שם איסור דם, ויש חילוק בין דם הנפש לדם איברים רק בנוגע לכרת, אבל שניהם נכללים בכלל חלות שם איסור דם, ואי אכל חצי זית דם איברים וחצי זית דם הנפש מצטרפין לענין חיוב מלקות דהוי חלות שם איסור אחד, ולכן נחשב כהוראה בדבר שיש בו כרת, ואע"פ שאין ההוראה הזאת גורמת שהציבור יעברו על איסור כרת, דחלות שם ההוראה הוא באיסור דם דהוי איסור כרת. ועוד משמע מכאן דההוראה עצמה מחייבת אלא דבעינן הוראה וחטא כדי שההוראה תחייב, ויתכן דזה תלוי בספק של תוס' דף ב. ד"ה עד, ועיין לעיל בשיעורים (דף ב. ד"ה אמר רבא).
גמ'. שאין בית דין חייבין עד שיורו לבטל מקצת ולקיים מקצת וכו'. מנלן דעד שיורו לבטל מקצת ולקיים מקצת כדאמרינן באידך פירקין ונעלם דבר, דבר ולא כל הגוף.
יש לחקור אם דן זה הוא דין בהוראה או בשגגה, ולכאורה לפי הירושלמי שביטול מקצת וקיום מקצת היינו דבר שאין הצדוקים מודים בו, פשוט דהוי דין בהוראה דזיל קרי ביה רב הוא.
גמ'. ולא בעבודת כוכבים כו'. מנלן דתנו רבנן לפי שיצאה עבודת כוכבים לדון בעצמה, יכול יהו חייבין על עקירת מצוה כולה נאמר כאן מעיני ונאמר להלן מעיני, מה להלן בב"ד אף כאן נמי בב"ד ומה להלן דבר ולא כל הגוף, אף כאן נמי דבר ולא כל הגוף.
ונראה לפרש עצם המחייב של עבודה זרה הוא דכופר בכל התורה כולה, וא"כ גם כשעוקר מקצת הגוף הו"ל כעקירת כל הגוף, וכל המצוות, והוה אמינא דכשעוקר עבודה זרה לגמרי נמי יהיה חייב, קמ"ל.
מתני'. אין חייבין אלא על העלם דבר עם שגגת המעשה, וכן המשיח, ולא בעבודת כוכבים אין חייבין אלא על העלם דבר עם שגגת המעשה.
ונראה דבפר העלם דבר ההוראה בשגגה של בית דין מצרפת את כל החטאים שחטא כל יחיד ויחיד להיות נחשב כ"חטא הציבור" לחייב פר העלם דבר, דמכיון שחטאו ע"י ההוראה של ב"ד הרי זה נידון כחטא הציבור ולא כחטא של הרבה יחידים. אמנם יש לעיין האם המחייב דפר העלם דבר היא השגגת הוראה ביחד עם החטא או דהמחייב הוא רק עצם חלות "חטא הציבור" ורק דבעינן ההוראה בטעות כדי לצרף את כל החטאים של כל א' וא' להיות נחשב לחטא של הציבור. והנה כהן משיח נמי אינו חייב אא"כ יש שגגת הוראה ושגגת מעשה, אמנם בכהן משיח אין לומר דהטעם דבעינן שגגת הוראה הוא כדי שיחול "חטא הציבור" דהרי הכהן משיח חייב בעצמו ואין שום צירוף לציבור, ומכל מקום צריך הוראה בשגגה כדי להתחייב פר כהן משיח. ונראה דבכהן משיח ההוראה בשגגה מצטרפת עם החטא לחייבו בפר, והמחייב הוי הצירוף של שגגת הוראה ושגגת מעשה. והנה בעבודה זרה חלה חלות שם "חטא הציבור" בלי שגגת הוראה של ב"ד, וכדמוכח מדין עיר הנדחת, דמהווה חלות חטא הציבור בעבודה זרה, ומזה דיש אזהרה בתורה לציבור שלא לעבוד ע"ז, וא"כ צ"ל דהא דבעינן הוראה בשגגה כדי שב"ד יתחייבו קרבן שגגת עבודה זרה פר לעולה ושעיר לחטאת אינו משום דההוראה חלה כדי לצרף את החטא לחטא הציבור כמו בפר העלם דבר, דהרי בחטא של עבודה זרה חל חלות שם חטא הציבור אף בלי הוראת ב"ד בשגגה, אלא נראה כי ההוראה חלה בתורת עצמה כחלק מהעבירה המחייבת, דההוראה ומעשה העבירה ששגגו הציבור בחטא עבודה זרה ביחד מחייבים קרבן שגגת עבודה זרה.
רשימות שיעורים לגרי"ד סולובייצ'יק (ניו יורק, 2022), באדיבות ספריא.

